මේ ගම්මානය මහනුවර දිස්ත්‍රික්කයට අයත් වුවත් එය මාතලේ දිස්ත්‍රික්කයට මායිම්ව පිහිටා තිබේ.මහනුවර සිට මහියංගණ මාර්ගයේ දහඅට වංගුව පසුකළ විට හමුවන හසලක නගරයේ සිට වස්ගොමුව ජාතික වනෝද්‍යානයට පිවිසෙන මාර්ගයේ කි. මී. 28 ක් පමණ ගමන් කළ විට හමුවන “හීන් ගඟ” තරණය කොට සුළුගුණේ ගම්මානය පසුකර කි. මී. 8 ක් පමණ කන්ද නැග්ග විට ගලමුදුන ගම්මානය හමුවේ.ගලමුදුන ගම්මානයට ගමන් කිරීමට ඇති දුෂ්කරතාව වන්නේ අඩි පාරක් දිගේ ගමන් කිරීම පමණක් නොව, අලි ඇතුන්ගෙන් පමණක් නොව භයංකර වන සතුන්ගෙන් ද බේරී ගමන් කිරීමට සිදුවීමයි.පවුල් 42 ක් පමණ ජීවත්වන මෙහි මූලික පහසුකම් කිසිවක් නොමැත.